《潮阳赵秋惟乂作新廨成以景阳扁之谓阳岩尝历此官也余既为作二隶古因赋唐律一首》
宋代·林希逸

画栋危梁喜落成，主人高致著新名。义存必葺规模远，贤要思齐慕尚清。

丹笔平反真养志，绿绨催趣看登瀛。阳岩住处今君住，料得誇张遍凤城。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。